91/280/ETY: Komission päätös, tehty 14 päivänä toukokuuta 1991, yhteisön osallistumisesta eläinlääkintäalan toimivaltaisten virkamiesten vaihto-ohjelman toteuttamisen rahoitukseen



Virallinen lehti nro L 142 , 06/06/1991 s. 0040 - 0042

Suomenk. erityispainos Alue 3 Nide 37 s. 0211

Ruotsink. erityispainos Alue 3 Nide 37 s. 0211



KOMISSION PÄÄTÖS, tehty 14 päivänä toukokuuta 1991, yhteisön osallistumisesta eläinlääkintäalan toimivaltaisten virkamiesten vaihto-ohjelman toteuttamisen rahoitukseen (91/280/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on muutettuna päätöksellä 91/133/ETY(2), ja erityisesti sen 34 artiklan, sekä katsoo, että eläinlääkärintarkastuksiin liittyvän uuden toimintasuunnitelman yhteydessä toimivaltaisten virkamiesten vaihto-ohjelmien toteuttaminen tällä alalla on osoittautunut tärkeäksi, jotta voidaan varmistaa eläinlääkintäviranomaisten välisen luottamuksen lisääntyminen, kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY(3) 22 artiklassa säädetään erityisesti vaihto-ohjelmien järjestämisestä virkamiehille, joilla on kelpoisuus tarkastaa kolmansista maista tuotavia tuotteita, on tärkeää edistää ensimmäisen sellaisen vaihto-ohjelman toteuttamista, jonka avulla voidaan hankkia tällaisten toimien kehittämiseen ja erityisesti myöhempien ohjelmien parantamiseen tarvittava kokemus, olisi säädettävä yhteisön osallistumisesta tämän ensimmäisen ohjelman täytäntöönpanon rahoitukseen, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Yhteisö osallistuu liitteessä määriteltävän eläinlääkintäalan toimivaltaisten virkamiesten vaihto-ohjelman rahoitukseen. 2 artikla 1. Jäsenvaltioiden on nimettävä vaihto-ohjelmasta vastaavat viranomaiset. 2. Jäsenvaltion, josta virkamies tulee (lähettävä jäsenvaltio), on: - maksettava virkamiestensä palkka vaihto-ohjelman ajalta, - vastattava kansallisten säännöstensä mukaan virkamiestensä oleskelukuluista, - vastattava kansallisten säännöstensä mukaan lähtöpaikan ja määräpaikan välistä kahta edestakaista matkaa vastaavista matkakuluista, - huolehdittava tarvittaessa virkamiestensä asianmukaisesta kielikoulutuksesta. 3. Vastaanottavien jäsenvaltioiden on: - toteutettava tarvittavat toimenpiteet vierailevien virkamiesten sijoittumisen varmistamiseksi, - annettava vieraileville virkamiehille tarkastusten yleistä järjestelyä sekä menettelyjä koskevat tiedot. 3 artikla Yhteisön rahoitus kattaa 2 artiklan 2 kohdan toisessa ja kolmannessa luetelmakohdassa tarkoitetut kustannukset, jotka aiheutuvat lähettävälle jäsenvaltiolle, sekä neljänteen luetelmakohtaan liittyvät kustannukset, kuitenkin enintään 1 000 ecua kutakin kielikoulutusta saavaa virkamiestä kohti. 4 artikla Komissio korvaa 3 artiklassa tarkoitetut kustannukset jäsenvaltioille todistusasiakirjojen esittämistä vastaan. 5 artikla 1. Komissio laatii yhteensovittamisesta vastaavien jäsenvaltioiden viranomaisten ennen 15 päivää helmikuuta 1992 antamien kertomusten perusteella teknisen ja taloudellisen yhteenvedon ennen 31 päivää maaliskuuta 1992. Näissä kertomuksissa on oltava vaihto-ohjelmaan osallistuneiden virkamiesten huomautuksille varattu osa. 2. Saatu kokemus otetaan huomioon myöhempien ohjelmien parantamisessa ja kehittämisessä. 6 artikla Tämä päätös on osoitettu kaikille jäsenvaltioille. Tehty Brysselissä 14 päivänä toukokuuta 1991. Komission puolesta Ray MAC SHARRY Komission jäsen (1) EYVL N:o L 224, 18.8.1990, s. 19 (2) EYVL N:o L 66, 13.3.1991, s. 18 (3) EYVL N:o L 373, 31.12.1990, s. 1 LIITE I YLEISTÄ 1. Vaihto-ohjelma koskee yleensä kolmansista maista tuotavien tuotteiden tarkastusten alalla toimivia toimivaltaisia eläinlääkäreitä. Joka tapauksessa näillä virkamiehillä on oltava kokemusta tarkastuksista ja myös niiden järjestämisestä. 2. Vastaanottajamaassa virkamiehillä on tarkkailijan asema kolmansista maista tuotavien tuotteiden tuontitarkastusasemalla, sanotun kuitenkaan rajoittamatta raja-aseman päällikön mahdollisuutta antaa virkamiehille tehtäviä, jotka tehdään päällikön vastuulla. Virkamiehiä koskevat tarkastusaseman tavanomaiset salassapitoon ja kurinpitoon liittyvät säännöt. Virkamiesten on sitouduttava noudattamaan näitä sääntöjä. II KESTOAIKA 1. Vaihto-ohjelma alkaa noin 15 päivänä syyskuuta 1991. 2. Ohjelma kestää kolme kuukautta, mihin sisältyy 2 artiklan 3 kohdan toisessa luetelmakohdassa tarkoitettu perehdyttämisjakso. III TAULUKKO VIRKAMIESTEN JAKAUTUMISESTA MAITTAIN >TAULUKON PAIKKA>